Fotblomsterfluer

Pachysphyria
 Platycheirus (i snever forstand)
 Pyrophaena

Fotblomsterfluer (slekten Platycheirus) er en gruppe av fluer som tilhører familien blomsterfluer (Syrphidae). Gruppen er meget artsrik og omfatter rundt 170 beskrevne arter, nye oppdages stadig, av disse er 39 til nå funnet i Norge.

 Utseende 
Små til middelsstore (5–11 mm), slanke blomsterfluer, svarte (inkludert ansiktet), blanke med mer eller mindre omfattende lyse støvflekker, vanligvis med gule eller sølvfargede flekker på bakkroppen, noen ganger helt svarte (melanistiske). Som vanlig hos blomsterfluer møtes fasettøynene midt i pannen (holoptiske) hos hannene, mens de er helt adskilte (dichoptiske) hos hunnene. De skiller seg fra den nærtbeslektede slekten Melanostoma på at forbeina nesten alltid har en eller annen form for modifikasjon, ved at leggen er utvidet i den ytterste delen, og/eller at fotleddene er mer eller mindre kraftig utvidete. Frambeina har ofte påfallende, lange hår som kan være krøllede, og ordnet på uliike måter. Bakbeina har ofte et oppsvulmet første fotledd. Artene bestemmes ofte lettest på formen på hannens frambein. Vingene er glassklare eller litt brunlige. Larvene er litt gjennomsiktig grønne.

 Levevis 
Fotblomsterfluer treffes særlig på fuktige steder som fuktenger, myrer og kjerr. De holder seg mest lavt i vegetasjonen og gjør ikke mye av seg til tross for at de kan være svært tallrike. Som hos de aller fleste Syrphinae lever larvene av bladlus.
Alle fluer gjennomgår en fullstendig forvandling, med et puppestadium mellom stadiet som larve og voksen.

 Utbredelse 
Denne artsrike slekten er vidt utbredt, men det største artsmangfoldet finnes i de nordlige områdene. Særlig synes det å være mange arter i Sibir. Det er kjent ca. 90 arter fra den palearktiske sone, 50 fra Nord-Amerika (en del er holarktiske og finnes i begge disse områdene), videre 13 arter i Sør-Amerika, én art i Sørøst-Asia og 13 i Australia.

 Systematisk inndeling med norske arter 

De norske navnene er oversatt fra svenske navn, de er ikke på den offisielle norske navnelisten.

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Syrphinae
 slektsgruppe Melanostomini
 slekten fotblomsterfluer, Platycheirus Lepeletier & Serville, 1828 – 170 arter, 36 til nå funnet i Norge:
 arktisk fotblomsterflue, Platycheirus aeratus Coquillett, 1900
 hvitfotblomsterflue, Platycheirus albimanus (Fabricius, 1781)
 grå børstefotblomsterflue, Platycheirus ambiguus (Fallén, 1817) (= Pachypsphyria ambigua)
 duskfotblomsterflue, Platycheirus amplus Curran, 1927
 smal fotblomsterflue, Platycheirus angustatus (Zetterstedt, 1843)
 hårete fotblomsterflue*, Platycheirus aurolateralis Stubbs, 2002
 høyfjellsfotblomsterflue, Platycheirus carinatus Curran, 1927
 engfotblomsterflue, Platycheirus clypeatus (Meigen, 1822)
 tidlig fotblomsterflue, Platycheirus discimanus (Löw, 1871)
 sivfotblomsterflue, Platycheirus europaeus Goeldlin, Maibach & Speight, 1990
 gul fotblomsterflue, Platycheirus fulviventris (Macquart, 1829)
 rød fotblomsterflue, Platycheirus granditarsis (Forster, 1771) (= Pyrophaena granditarsa)
 isfotblomsterflue, Platycheirus groenlandicus Curran, 1927
 kjølfotblomsterflue, Platycheirus holarcticus Vockeroth, 1990
 høynordisk fotblomsterflue, Platycheirus hyperboreus (Stæger, 1845)
 strandfotblomsterflue, Platycheirus immarginatus (Zetterstedt, 1849)
 jærfotblomsterflue, Platycheirus jaerensis Nielsen, 1971
 brunflekkfotblomsterflue, Platycheirus kittilaensis Dušek & Láska, 1982
 lansefotblomsterflue, Platycheirus laskai Nielsen, 1999
 fjellskogfotblomsterflue, Platycheirus latimanus (Wahlberg, 1845)
 starrfotblomsterflue, Platycheirus lundbecki (Collin, 1931)
 polarfotblomsterflue*Platycheirus magadanensis Mutin, 1999 – foreløpig ikke funnet i Norge, men forekommer trolig i Nord-Norge
 matt fotblomsterflue, Platycheirus manicatus (Meigen, 1822)
 urtefotblomsterflue, Platycheirus nielseni Vockeroth, 1990
 lapplandsfotblomsterflue, Platycheirus nigrofemoratus (Kanervo, 1934)
 gåtefotblomsterflue, Platycheirus occultus Goeldlin, Maibach & Speight, 1990
 skogbrynfotblomsterflue, Platycheirus parmatus Rondani, 1857
 stribørstet fotblomsterflue, Platycheirus peltatus (Meigen, 1822)
 lys fotblomsterflue, Platycheirus perpallidus (Verrall, 1901)
 myrfotblomsterflue, Platycheirus podagratus (Zetterstedt, 1838)
 barfotblomsterflue, Platycheirus ramsarensis Goeldlin, Maibach & Speight, 1990
 hvitflekket fotblomsterflue, Platycheirus rosarum (Fabricius, 1787) (= Pyrophaena rosarum)
 sumpfotblomsterflue, Platycheirus scambus (Stæger, 1843)
 skogfotblomsterflue, Platycheirus scutatus (Meigen, 1822)
 glansfotblomsterflue, Platycheirus splendidus Rotheray, 1998
 tundrafotblomsterflue, Platycheirus subordinatus (Becker, 1915)
 breihåndet fotblomsterflue, Platycheirus tarsalis (Schummel, 1836)
 gulflekket fotblomsterflue, Platycheirus transfugus (Zetterstedt, 1838) (= Pachysphyria transfuga)
 trollfotblomsterflue*, Platycheirus urakawensis (Matsumura, 1919)
 fjellfotblomsterflue, Platycheirus varipes Curran, 1923

 Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php  - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org 
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

 Eksterne lenker 

 www.syrphidae.com/ – the Syrphidae website 
 Norsk entomologisk forening – for deg som vil lære mer om insekter.

Kategori:Blomsterfluer
Kategori:Tovinger formelt beskrevet i 1828